projecte-aina/catalan_government_crawling huggingface dataset:
El cos de Mossos d'Esquadra ha renovat i ampliat l'acreditació de l'acreditació dels diferents serveis de policia científica acreditats segons la norma de competència de laboratoris d'assaig i calibratge UNE-EN ISO/IEC 17025.
L'acreditació d'ENAC fa referència a les disciplines de química, biologia, detecció lofoscòpica i identificació lofoscòpica, tant en el cas d'unitats centrals com les territorials.
A més, en l'àmbit de la disciplina de detecció lofoscòpica, s'ha ampliat l'abast a les empremtes de sang, en el cas de la UCIO, fet que ha suposat la primera acreditació d'un cos de seguretat per a aquest abast a l'Estat espanyol.
Aquesta auditoria és una constatació de la validesa del sistema de qualitat implementat als laboratoris de la PG-ME segons preveu la norma UNE-EN ISO/IEC 17025 i consolida els fonaments per continuar estenent el sistema a la resta de disciplines científiques en el decurs dels propers anys.
Els laboratoris de la policia científica renoven i amplien l'acreditació ISO 17025 que tenen des del 2009
La cinquena edició de les distincions "Daniel Wagman" de la Plataforma por la Gestión Policial de la Diversidad Social ha reconegut el valor de la campanya " T'escoltem " contra l'odi i la discriminació que els Mossos d'Esquadra duen a terme per tal de difondre quines són les conductes discriminatòries i que poden constituir delictes d'odi i per potenciar la denúncia d'aquests fets.
Els premis són el reconeixement a les autoritats amb competència en matèria de seguretat pública i als serveis policials per la seva tasca relacionada amb la gestió de la societat diversa.
L'ajuntament de Fuenlabrada o d'A Coruña, la policia local de Valencia o la Dirección Nacional de Policía, entre d'altres, també han rebut reconeixements per la tasca desenvolupada en aquest àmbit.
Daniel Wagman va ser un criminòleg i periodista nord-americà que va desenvolupar un treball importat a l'Estat espanyol a favor de la igualtat i de la lluita contra la discriminació.
L'acció vol conscienciar sobre els delictes d'odi i potenciar que les víctimes denunciïn
Els Mossos d'Esquadra i les Policies Locals faran controls intensius per controlar el respecte dels límits de velocitat des d'avui dilluns fins el proper diumenge
Els Mossos d'Esquadra i les Policies Locals de trànsit de Catalunya que faran des d'aquest dilluns 29 d'abril i fins el diumenge 5 de maig una campanya policial de controls de velocitat.
El Servei Català de Trànsit coordina aquesta campanya i posa en marxa aquesta actuació de prevenció per controlar la velocitat excessiva a les vies interurbanes i urbanes ja que la velocitat excessiva és un dels principals factors concurrents de la sinistralitat viària; és una conducta de risc i té conseqüències tràgiques a les carreteres.
A més de ser una causa directa de sinistres viaris, és un factor que augmenta la gravetat de les lesions.
Les Policies Locals que participen en aquesta campanya realitzen els controls preventius i intensius en les zones d'àmbit urbà.
Cal tenir en compte que a les vies urbanes, la velocitat excessiva pot tenir conseqüències de gravetat per a la seguretat dels col·lectius més vulnerables, sobretot dels vianants i dels ciclistes.
A una velocitat de 30 km/h, el risc de mort d'un vianant en cas d'atropellament es redueix a un 10% i a partir de 80 km/h les conseqüències són pràcticament sempre mortals.
L'any passat, la velocitat va estar darrere del 14% dels accidents amb víctimes en zona interurbana
Agents de la Policia de la Generalitat-Mossos d'Esquadra de les Unitats de Seguretat Ciutadana i d'Investigació de la comissaria d'Igualada (Anoia), amb col·laboració de la Policia Local d' Igualada, van detenir dilluns passat, 8 d'octubre, José Antonio S.S, de 18 anys, nacionalitat espanyola i domicili desconegut, Younes M, de 23 anys, nascut al Marroc i veí d'Igualada, Pedro G.R, de 31 anys, nacionalitat espanyola i domicili desconegut i Adela G.S, de 54 anys, nacionalitat espanyola i veïna de Montcada i Reixac, com a presumptes autors de diversos delictes per robatori amb força.
Arran d'una sèrie de robatoris a l'interior d'establiments comercials de la població d'Igualada, concretament cinc a comerços i dos a empreses, agents dels Mossos d'Esquadra i de la Policia Local d'Igualada van muntar un dispositiu policial per tal de localitzar i detenir els autors dels fets.
Els robatoris es van iniciar a finals de setembre i els lladres actuaven sempre durant la mateixa franja horària, entre les 13:30 i les 15:30.
Normalment accedien a l'interior dels establimentS trencant la porta o les finestres o sostreient el vidre dels accessos principals.
Gràcies al dispositiu policial conjunt, dilluns passat es va poder identificar els autors quan estaven a punt de cometre un altre robatori en una zona comercial de la població.
Immediatament els agents van procedir a detenir-los.
En el moment de la detenció, José Antonio S.S, portava uns pantalons i un mòbil sostrets en un robatori anterior.
El detingut té diversos antecedents per delictes de robatori i li consta una recerca i detenció per part del Cos Nacional de Policia.
Els 4 detinguts van passar a disposició judicial dimarts, 9 d'octubre, davant el jutjat d'instrucció d'Igualada.
José Antonio S.S va ingressar a presó i la resta va quedar en llibertat amb càrrecs.
D'altra banda, una cinquena persona, José Francisco A.E, de 31 anys i nacionalitat espanyola, va quedar imputada per un delicte de receptació ja que comprava el material informàtic que els detinguts estarien robant.
Festa de la carxofa a Sant Boi de Llobregat
La carxofa és el producte agrícola més característic de Sant Boi i del Parc Agrari del Baix Llobregat i un signe d'identitat del municipi.
La tradicional festa popular de "La Carxofada" està emmarcada en el "Mes de la Carxofa", una campanya de promoció gastronòmica i lúdica que té lloc durant tot el mes de març a l'esmentada localitat.
Durant quest període restaurants i bars ofereixen menús i tapes relacionats amb aquesta deliciosa hortalissa.
Una vintena de restaurants i bars de la ciutat participen en l'esmentada campanya i durant el mes de març inclouen a les seves cartes plats elaborats amb les carxofes de la zona.
En el marc de la presentació de la 19a edició d'aquesta festa gastronòmica, que va tenir lloc el 18 de març del 2018, el xef santboià Albert Mendiola, "Cuiner de l'Any 2017", va ser distingit amb la "Carxofa d'Or" de Sant Boi de Llobregat.
La imatge del mes de juny del calendari solidari 2019, està dedicada a una de les tradicions culturals més arrelades a tot Catalunya, les puntes de coixí.
A Arenys de Mar es fan puntes de coixí des del segle XVII.
Durant el segle XVIII i el XIX, grans quantitats de puntes realitzades a la costa del Maresme sortien del port d'Arenys de Mar per a ser venudes a Amèrica.
A principis del segle XX amb els canvis de la moda i l'aparició de les indústries de puntes, moltes puntaires van anar deixant aquesta feina per incorporar-se a les fàbriques, però aquesta tradició es manté encara amb el treball d'associacions com l 'Associació de Puntaires Flor d'Alba d'Arenys de Mares.
Degut a la dificultat les puntaires es solien especialitzar en determinades tècniques com la blonda, el valenciennes, el ret fi...
Les puntaires d'Arenys han estat reconegudes internacionalment, de fet la imatge s'enquadra dins la trobada internacional de Puntaires, que es va celebrar el dia 28 d'abril de 2018, la qual va aplegar a Artesanes i Artesans d'arreu de Catalunya i d'Europa.
El lema que identifica les puntaires arenyenques "Arenys de Mar, blanc de puntes, blau de mar" fa referència a la ubicació del poble a la façana costanera del Mediterrani.
A la imatge, també es pot apreciar la sala de les botes, de les destil·leries Mollfulleda, creadors de la beguda esperitosa "Calisay ", un altre dels emblemes de la vil·la.
A les imatges, hi apareixen persones malaltes d'Alzheimer, voluntaris de l' Associació de Malalts d'Alzheimer de Mataró i l'associació de Puntaires Flor d'Alba d'Arenys de Mar, junt a efectius de la PG-ME.
A l'acte de reconeixement, que ha tingut lloc a L'Auditori de Barcelona, hi han assistit unes 1.500 persones
Barcelona ha reconegut avui en un acte a L'Auditori de Barcelona la tasca que els cossos i forces de seguretat i els serveis d'emergència van realitzar de manera exemplar a l'hora d'atendre i assistir les víctimes dels atemptats el 17 d'agost a la Rambla.
Ho ha fet amb l'atorgament de la Medalla d'Or al Mèrit Cívic a la Guàrdia Urbana de Barcelona, al Centre d'Urgències i Emergències Socials de Barcelona (CUESB), al Servei de Prevenció, Extinció d'lncendis i Salvament de Barcelona (Bombers de Barcelona), a la Policia de la Generalitat-Mossos d'Esquadra i al Sistema d'Emergències Mediques (SEM).
L'alcaldessa de Barcelona ha remarcat que els cossos de seguretat i els serveis d'emergència són els que sempre estan allà i sempre responen quan se'ls necessita i ha posat en relleu el reconeixement a tots els serveis que es van veure involucrats en la resposta a l'atemptat: Protecció Civil, Creu Roja de Catalunya, cossos i forces de seguretat de l'estat, l'Institut de Medicina legal de Catalunya, als hospitals, els serveis municipals, les entitats socials i ciutadanes, els taxistes, els veïns, els comerços de la Rambla que van obrir les seves portes per donar refugi i a la ciutadania que va expressar el seu rebuig a la guerra i la violència sota el lema "No tinc por"".
No vau dubtar, només vau pensar en la gent.
Agents de la Policia de la Generalitat - Mossos d'Esquadra de l'Àrea Regional de Trànsit, sector Girona, van denunciar, dimarts passat, 9 d'octubre, un home de 30 anys, veí de Palamós, com a presumpte autor d'un delicte contra la seguretat del trànsit.
Al voltant de les 12.55 hores, una patrulla de trànsit de paisà que circulava per la carretera C-253, al terme municipal de Sant Antoni de Calonge, va observar un taxista que circulava sense el cinturó de seguretat i que, tot i estar en servei, viatjava sol.
Els agents van sospitar que l'home podria estar consumint drogues ja que van observar que feia un gest estrany sense deixar de conduir, de manera que per comprovar les seves sospites van atura-lo.
Just en aquest moment, van poder veure que, efectivament, l'home s'estava inclinant cap endavant i es fregava el nas amb una mà mentre amb l'altra sostenia un bitllet de 10 euros enrotllat.
Immediatament després de veure aquest fet, van demanar-li que baixés del cotxe.
L'home, en veure's descobert per la policia, va reaccionar amb una actitud molt nerviosa.
Acte seguit, els Mossos el van identificar i després van escorcollar el vehicle on van localitzar una agenda que contenia restes d'una pols blanca, presumptament cocaïna, que suposadament utilitzava com a suport per preparar la droga.
Per aquest motiu, van sol·licitar una altra dotació de trànsit per realitzar la pertinent prova de detecció de substàncies estupefaents, que va donar un resultat positiu en consum de cocaïna.
Acte seguit, els agents el van denunciar per conduir sota els efectes de substàncies estupefaents, denúncia que està tipificada amb una sanció total de 600€.
La infracció li pot comportar la retirada de 3 mesos del permís de conduir i la pèrdua de 6 punts.
Els 5 detinguts en el marc de l'operació TIP 00 han passat aquest matí a disposició del jutjat de guàrdia de Barcelona, que n'ha decretat l'ingrés a la presó.
Victor I, Laurentiu S, Dorel I, Marian Boby C i Florian M, de nacionalitat romanesa, d'entre 25 i 48 anys, acumulen entre tots 47 detencions i ara estan acusats de prop de 30 furts o robatoris amb força i violència.
El seu modus operandi consistia a fer-se passar per policies per demanar les carteres a les seves víctimes i prendre-los diners en efectiu o targetes de crèdit.
A 4 d'ells també se'ls imputa associació il·lícita.
Durant el dia d'ahir es van dur a terme els escorcolls en els 3 domicilis habituals dels detinguts, 2 a Barcelona i un a Cerdanyola del Vallès.
Als pisos s'han trobat dues identificacions policials falses d'una policia local i diversos papers amb logotips d'estaments oficials i plantilles amb lletres d'impremta per composar distintius fraudulents.
També s'han comissat alguns aparells electrònics i joies que podrien haver-se comprat amb els diners aconseguits amb l'activitat delictiva dels detinguts, ja que els seguiments del Grup de Multireincidents han certificat que no tenen cap activitat econòmica reconeguda que els reporti algun ingrés com per realitzar aquestes despeses.
Fins i tot, s'han localitzat 4 papers, enganxats a la paret d'una de les habitacions del pis de Cerdanyola, amb diverses frases molt útils per dur a terme els robatoris a turistes.
Estan escrites en romanès, juntament amb la seva transcripció fonètica a l'anglès.
- Duu vostè moneda estrangera a sobre?
- Seria vostè tan amable d'ensenyar-me el seu passaport?
- Fins quan es quedarà a Barcelona?
Adjunt amb aquesta nota enviem les següents fotografies:
- 1: L'individu amb la samarreta blanca és un dels detinguts.
La persona amb la samarreta negra i l'home del centre són les víctimes a qui està intentant enganyar perquè li donin la cartera.
- 2: Una de les detencions de dimarts passat.
- 3: Dos dels detinguts durant l'escorcoll al pis de l'Eixample.
- 4: Una de les acreditacions policials falses trobades.
- 5: Un dels papers amb frases preparades per enganyar els turistes.
El dispositiu policial, que es va dur a terme ahir a la nit, va acabar amb la detenció de dos homes, l'aixecament de 8 actes per diverses infraccions i el precinte dels equips musicals de dos dels locals
Agents de la Guàrdia Urbana i de la Policia de la Generalitat-Mossos d'Esquadra de Lleida van efectuar ahir un operatiu conjunt destinat a controlar i inspeccionar 3 establiments públics que acumulaven nombroses queixes i denúncies veïnals.
En el transcurs de les actuacions policials, els agents van detenir 2 homes en un restaurant de la plaça dels Gramàtics per un delicte contra la propietat intel·lectual i es van aixecar 8 actes per diferents infraccions administratives.
Els detinguts són dos homes sense domicili conegut a Lleida: Abdoul D, de 45 anys i de nacionalitat guineana; i Diouf L, de 23 anys i de nacionalitat senegalesa, que estaven venent CD i DVD a l'interior del local en el moment de la inspecció.
Pel que fa a les infraccions administratives es van aixecar les següents actes:
- 4 actes a clients del local per tinença de substàncies estupefaents.
- 2 actes per consum de begudes a la via pública.
- 1 acta per deficiències de seguretat a l'establiment.
- 1 acta per insalubritat a les instal·lacions.
Posteriorment els agents van precintar els equips musicals de dos establiments públics, un al carrer Ramon Llull i l'altre al carrer Bisbe Messeguer, els quals no tenien la llicència municipal.
Aquest operatiu, que ha permès en una sola actuació el control i la denuncia de les diverses infraccions penals i administratives, ha estat possible per l'estreta col·laboració entre els dos cossos policials.
Els detinguts passaran en les properes hores a disposició judicial davant el jutjat d'instrucció en funcions de guàrdia a Lleida.
El presumpte autor material de l'atemptat a las Rambles de Barcelona ha estat abatut aquesta tarda al municipi de Subirats.
Durant la tarda d'avui hem rebut un avís de la presència d'una persona sospitosa a Subirats i s'ha activat un dispositiu policial de recerca.
La persona sospitosa portava adherit al cos el que semblava un cinturó d'explosius.
El agents que han arribat al lloc l'han abatut.
Agraïm l'especial col·laboració rebuda de la ciutadania durant tots els dies de l'operatiu policial, aportant informació rellevant que ha ajudat en la resolució de la investigació.
Agraïm també les mostres contínues de suport, recolçament i complicitat que heu mostrat a la tasca policial.
El Conseller d'Interior i el major dels Mossos d'Esquadra Josep Lluís Trapero han comparegut en roda de premsa per desmentir la noticia publicada avui a El Periódico sobre un suposat avís de la CIA on s'alertava d'un possible atemptat terrorista a la rambla de Barcelona
El conseller ha negat que els Mossos tinguin relació directa amb la CIA i que les relacions a nivell internacional són a través de l'Estat
El Departament d'Interior i l'Ajuntament de la Jonquera signen una conveni per a la creació de la comissaria de districte dels Mossos d'Esquadra
El conseller d'Interior, Joaquim Forn, i l'alcaldessa de la Jonquera, Sònia Martínez, han signat un conveni per a la construcció d'una comissaria de districte de la policia de la Generalitat-Mossos d'Esquadra al municipi.
El conveni estableix que l'Ajuntament cedirà els terrenys per a la construcció de la nova comissaria, a la mateixa zona on hi ha el Parc de Bombers, i Interior té de plaç un any per demanar la llicència d'obres.
Un cop atorgada la llicència, les obres hauran d'iniciar-se en el termini màxim de dos anys.
Amb la construcció d'aquest equipament, la Jonquera disposarà d'una comissaria fixa i definitiva al municipi ja que ara només disposa de l'Oficina d'Atenció Ciutadana que es va posar en funcionament el juliol de l'any 2012.
A la darrera campanya de control de drogues i alcohol, realitzada el passat mes de juny d'enguany, es van detectar 1.030 positius en alcohol, dels quals 174 van ser penals i 856 administratius, i 283 positius indiciaris en drogues.
El Servei Català de Trànsit (SCT) del Departament d'Interior de la Generalitat de Catalunya coordinarà amb Mossos d'Esquadra i Policies Locals una campanya preventiva de controls de drogo alcoholèmia des del 13 i fins al 22 de desembre, en carretera i zones urbanes.
La realització d'aquests controls policials intensius coincideix amb els desplaçaments típics en les celebracions prèvies al Nadal.
Alcohol, drogues o psicofàrmacs en el 46% dels sinistres mortals
Al 2016, segons dades de l'Institut de Medicina Legal, el 46,2% dels conductors morts en accidents de trànsit a Catalunya van donar positiu en consum d'alcohol, drogues o psicofàrmacs, un dels principals factors concurrents de la sinistralitat viària i d'agreujant de la lesivitat.
El SCT recorda que, tot i que se circuli amb una taxa d'alcoholèmia dins dels marges legals permesos, el risc d'accident pot incrementar, atès que l'única taxa segura és 0,0%.
Els principals efectes del consum d'alcohol en la conducció són:
Els principals efectes del consum de drogues en la conducció són, depenent del tipus:
Recordeu: l'única taxa segura es 0,0%
La gestió comunicativa dels tràgics atemptats viscuts a Catalunya l'agost del 2107, liderada pel Departament d'Interior de la Generalitat de Catalunya, ha estat premiada per la Universitat Ramon Llull.
Els caps de premsa de les àrees de Mossos i Protecció civil, Patrícia Plaja i Marc Homedes, van recollir el premi Blanquerna al Millor Comunicador 2017 per la gestió que es va dur a terme durant i després dels atemptats a Barcelona i Cambrils el 17 d'agost.
En les seves paraules d'agraïment Plaja va dedicar el premia a 'tots els professionals que van treballar en la gestió dels atemptats de manera anònima sense esperar cap premi.
El millor premi per a tots i cadascun d'ells va ser sentir-se útils i saber que el seu esforç serviria per fer més suportable un dolor immens'.
I, va fer una menció especial a tot el personal de l'Àrea de Comunicació i a tots els professionals que el dia de l'atemptat de la Rambla corrien en direcció contrària ales persones que fugien.
El guardó, atorgat amb els vots d'estudiants i professors de la Facultat de Comunicació i Relacions Internacionals de la Universitat Ramon Llull, s'ha lliurat en el marc de la 24a edició de les Jornades de Comunicació Blanquerna.
Marc Homedes (Barcelona, 1974) és cap de comunicació de Protecció Civil de la Generalitat de Catalunya i del Telèfon d'Emergències 112 des de 2009.
Abans, de 2004 a 2009, havia estat cap de comunicació dels Mossos d'Esquadra.
Postgrau en Comunicació Estratègica (ESADE 2006), és llicenciat en Periodisme (UPF 2000) i en Dret (UPF 1996) i té una àmplia experiència professional en mitjans escrits.
Patrícia Plaja (Begur, 1981) és cap de l'Àrea de Comunicació de la Direcció General de Policia des de 2014, on es va incorporar a l'equip comunicatiu el 2008.
Màster d'entreteniment en l'àmbit televisiu (UOC), és llicenciada en periodisme per la Universitat Ramon Llull.
Col·labora amb diverses universitats (UAB, UB, Pompeu Fabra, UdG) en matèria de comunicació de crisis i també ha treballat en diversos mitjans de de comunicació.
Els caps de premsa de les àrees de Mossos i Protecció civil, Patrícia Plaja i Marc Homedes, han guanyat el premi Blanquerna al Millor Comunicador 2017 per la gestió de la comunicació dels atemptats 17A
Festa de l'orgull LGTBI Pride Barcelona (28-29 de juny)
Barcelona acull els dies 28 i 29 de juny la celebració del Pride Barcelona 2019, aquesta edició està dedicada a les famílies LGTBI reivindicant que no hi ha un únic model de família, sinó que hi ha infinitat de variables que fan que cada família sigui única i especial.
I que totes elles són igualment vàlides.
Enguany, la Policia de la Generalitat – Mossos d'Esquadra participa per primera vegada amb la seva presència als estands situats a l'Avinguda Maria Cristina.
A l'estand hi hauran també efectius de la Guàrdia Urbana de Barcelona, convertint aquest espai en un espai de seguretat en què qualsevol persona que el visiti podrà informar-se de tot allò relacionat amb la seguretat, consells de prevenció, requisits d'accés a la PG-ME o GUB, com i on denunciar uns fets i/o altres dubtes que es plantegin i tinguin relació amb la tasca policial.
Com en altres edicions, s'han organitzat diversos actes per al festival PRIDE BCN, entre aquests, concerts d'artistes nacionals i internacionals, festes, competicions esportives i propostes per a tots els públics, amb la previsió d'assistència de 400.000 persones, segons l'organització.
Si sou vícitma d'un delicte d'odi i discriminació
Qualsevol agressió, insult, amenaça, xantatge, incitació a la violència contra la vostra persona o denegació de servei (públic o privat), discriminació laboral, assetjament escolar... per raó d'orientació sexual, identitat de gènere i/o relació afectiva.
A les oficines d'atenció al ciutadà (OAC) que hi ha a totes les comissaries dels Mossos d'Esquadra
Si aneu al festival i voleu gaudir de les activitats feu-ho amb seguretat, seguiu els consells de seguretat que els Mossos d'Esquadra i l'organització del PRIDE Barcelona han elaborat conjuntament.
La Policia de la Generalitat-Mossos d'Esquadra participa a la PRIDE BCN amb un estand on us podreu informar sobre com posar una denuncia, requisits d'accés al cos o altres dubtes que tingueu amb relació amb la tasca policial
La imatge del mes de juliol del calendari solidari està dedicada als castellers, fenomen cultural particular de Catalunya, que consisteix en la construcció de torres humanes.
Aquesta tradició es va originar a finals del segle XVIII a Valls, quan grups rivals anomenats 'colles' van començar a competir en la construcció dels diferents tipus de torres humanes que avui coneixem.
El Penedès, juntament amb el Camp de Tarragona, forma part de la zona tradicional dels castells.
A partir dels anys noranta els castells inicien un procés de creixement i expansió per tot el territori català.
La plaça de la Vila de Vilafranca del Penedès és una de les places amb més història i tradició castellera, amb referències d'actuacions castelleres des de fa més de dos-cents anys.
Aquestes actuacions sempre han tingut un seguiment important d'aficionats de la comarca.
La plaça de la Vila de Vilafranca és coneguda en el món casteller com "la plaça més castellera" i la diada de Sant Fèlix, que se celebra el dia 30 d'agost, és una de les diades castelleres més importants.
L'any 2010 els castells son reconeguts com a Patrimoni Immaterial de la Humanitat.
A la imatge apareixen la canalla de la colla dels Castellers de Vilafranca en el seu local d'assaig, abans d'iniciar-se la diada de Tots Sants.